Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1430

3. évfolyam Ajánlott tananyag Bonyolultabb ritmikájú táncok, többszólamú kánonok, egyszerû polifon mûvek, népdalfeldolgozások megszólaltatása. Követelmények A tanuló legyen képes – bonyolultabb átkötött ritmusokat, komplementer ritmusokat gond nélkül eljátszani, – partitúrából játszani, – a helyes intonációt crescendo–decrescendo során is megõrizni, – segéd– illetve tisztítófogásokat önállóan alkalmazni, – figyelmét megosztani a saját és a többiek szólama közt, – saját szólamának szerepét önállóan felismerni, annak megfelelõen szólamát kiemelni vagy háttérbe helyezni, – figyelemmel kísérni az összhangzást is, – a tanár útmutatásainak megfelelõen hangképzésben, dinamikában, artikulációban stb. alkalmazkodni, – a disszonanciákat önállóan felismerni, kiemelni és feloldani. A tanuló legyen tisztában – a játszott mûvek stílusával, mûfajával, formájával, – az együttjátszó hangszerek intonációs és egyéb jellemzõivel, – az akusztikus intonáció alapvetõ tudnivalóival. Az év végi vizsga javasolt anyaga – Koncertszerû, legalább 8 perces, változatos, lehetõleg ciklikus mûvet is tartalmazó mûsor.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes